শ্রীলীলা-কার্তিকের প্রেম কতটা এগিয়েছে!

ওয়েব ডেস্ক: কয়েকদিন আগেই একটি ভাইরাল হওয়া ভিডিওতে দেখা যাচ্ছিল বলিউড অভিনেতা কার্তিক আরিয়ান(Kartik Aaryan) তারই ছবির নায়িকা শ্রীলীলার(Sreeleela) নাচ ফোনে রেকর্ড করছেন। আসলে নাচের ভিডিওটি অভিনেতার বাড়িতে একটি পারিবারিক অনুষ্ঠানের। কার্তিকের পারিবারিক অনুষ্ঠানের যোগ দিতে দেখা গিয়েছিল দক্ষিণী অভিনেত্রী শ্রীলীলাকে। তাদের প্রেমের গুঞ্জন(Rumour of relationship) এখন যথেষ্ট জোরালো হয়েছে। অনুরাগ বসুর আগামী ছবিতে এই প্রথম তাঁরা পর্দায় জুটি বাঁধতে চলেছেন। তাদের আলাপ যে বেশিদিন হয়নি তা সকলেই জানেন। নেটিজেনদের ধারণা তাদের প্রেম নাকি প্রায় ছাঁদনাতলা অবধি পৌঁছানোর অপেক্ষায়। কিন্তু কি করে এত অল্প সময়ে এতটা এগিয়ে গেল তাদের প্রেম!
সব দেখেশুনে মনে হচ্ছে কার্তিকের মা মালা তিওয়ারি(Mom Mala Tiwari) তাঁদের এই প্রেম শিলমোহর দিয়েছেন। কয়েকদিন আগে আইফা পুরস্কার অনুষ্ঠানের মঞ্চে করণ জোহর কার্তিকের মায়ের কাছে জানতে চান পুত্রবধূ হিসেবে কাকে পছন্দ!
দর্শক আসন থেকে সমস্বরে বলতে শোনা যায় ‘অনন্যা’ অর্থাৎ অনন্যা পান্ডে(Ananya Panday)। তখন মালা দেবী বলেন, ‘না না কার্তিক একজন ডাক্তারের(Doctor) কথা বলেছে।’ এরপরই কার্তিকের কাছে গিয়ে কারণ জানতে চান ‘তুমি নাকি একজন ডাক্তারের সঙ্গে কাজ করছো!’ কার্তিক আরিয়ান বলেন, ‘না,না আমি সত্যিকারের ডাক্তারের কথা বলেছি’।

আরও পড়ুন: নাচতে গিয়ে পায়ে চোট, শুটিং সেটে আহত হৃতিক

আসলে মার্কিন যুক্তরাষ্ট্রের মিশিগানে জন্মগ্রহণ করেছিল ভারতীয় বংশোদ্ভুত শ্রীলীলা। সেখানেই সে এমবিবিএস ডিগ্রি সম্পন্ন করেছে। এবার বড় পর্দায় কার্তিকের সঙ্গে নাম লিখিয়েছেন। অনুরাগ বসুর এই ছবির নাম এখনো ঠিক হয়নি। গুঞ্জন শোনা যাচ্ছে ছবির নাম ‘আশিকি ৩’ হতে পারে। ছবির নাম যাই হোক বলিউডে অনেকেরই ধারণা পর্দায় একসঙ্গে আসার আগে সদ্য ইঞ্জিনিয়ারিং-এর ডিগ্রী পাওয়া অভিনেতা কার্তিক নাকি এই মার্কিন প্রবাসী ডাক্তারের প্রেমে এখন হাবুডুবু খাচ্ছেনা।